रेलवे कॉलोनी के रहवासी बोले खरीदकर पीना पड़ रहा है पानी
नल का कोई टाइम नहीं है। कभी भी नल में पानी आ जाता है। इतना गंदा पानी आता है कि पी भी नहीं सकते। कई बार अधिकारियों को बताया लेकिन आज तक समस्या हल नहीं हुई। मजबूरी में बाजार से खरीदकर पानी पीना पड़ रहा है।
यह कहना है शिमला कॉलोनी की महिलाओं का। डीआरएम मनोज शर्मा दोपहर 12.30 बजे जब कॉलोनी का निरीक्षण करने पहुंचे तो कॉलोनी की शिवकुमारी, रामप्यारी यादव, मंजू मालवीय सहित अन्य महिलाएं उन्हें समस्या गिनाने पहुंच गई। महिलाओं ने डीआरएम मनोज शर्मा को गंदा पानी दिखाते हुए बताया कि पूरी कॉलोनी की यही परेशानी है। नल में पानी भी थोड़ी देर ही आता है। इससे घर का पानी भी नहीं भर पाते। सैफ्टी टैंक की भी सफाई नहीं होती। इसे टैंक के ऊपर से गंदा पानी बह रहा है। इससे बच्चे बीमार हो रहे हैं। सेफ्टी टैंक की सफाई की जाए। इस पर डीआरएम बोले आपकी समस्या नोट की है। जल्द ही समस्या हल की जाएगी। डीआरएम ने रेलवे कॉलोनी, इलेक्ट्रिकल विभाग, फिल्टर प्लांट, शिमला कॉलोनी सहित अन्य कॉलोनियों का निरीक्षण किया और साफ-सफाई के साथ अन्य मूलभूत सुविधाएं देखी।
नाटक करते हो या सफाई भी रखते हो
डीआरएम रेलवे ग्राउंड के पास शांतिवन पहुंचे। यहां स्वच्छता पखवाड़ा के तहत सफाई कार्य से जुड़े रेल कर्मचारियों के साथ स्काउट गाइड ने नुक्कड़ नाटक की प्रस्तुति दी। नाटक खत्म होने के बाद डीआरएम ने कलाकारों से बात की और पूछा कि नाटक में ही सफाई का संदेश देते हो या घर भी साफ रखते हो। दरअसल रेलवे कॉलोनियों में 16 से 31 दिसंबर से सफाई जागरूकता के तहत स्वच्छता पखवाड़ा मनाया जा रहा है। इसमें रतलाम रेल मंडल के तहत विभिन्न स्टेशनों पर स्थित रेलवे कॉलोनियों में सफाई कार्य से जुड़े रेल कर्मचारियों के स्काउट गाइड द्वारा नाटक से स्वच्छता का संदेश दिया जा रहा है।
शांतिवन में समस्या बताते हुए रहवासी। इनसेट: डीआरएम को पानी दिखाती कॉलोनी की महिला।
डीआरएम ने कहां-क्या देखा
10 जगह पर बनाए जाएंगे कचरा डालने के स्थान
रेलवे ग्राउंड के सामने घरों के पीछे गंदगी पर अधिकारियों से चर्चा की। अधिकारियों ने बताया अभी कचरा डालने के लिए इस तरह के स्थान हैं। अधिकारियों को 10 स्थानों का चयन कर कचरा स्थल बनाने के निर्देश दिए ताकि उसमें कचरा डाला जा सके।
पड़ोस की कॉलोनी से लाना पड़ रहा पानी
डीआरएम शांतिवन पहुंचे तो यहां भी लोगों ने समस्या बताई। सामने की कॉलोनी में रहने वाले समरथ सिंह ने बताया कॉलोनी में गंदा पानी आ रहा है। पास की कॉलोनी (गांधीनगर) से पानी लाना पड़ रहा है। स्वच्छ पानी की व्यवस्था की जाए। एक अन्य रहवासी ने बताया शांतिवन के पास रोजाना दुर्घटनाएं होती हैं।
डीआरएम जब रेलवे कॉलोनी मेन रोड स्थित आद्य शक्ति धाम मंदिर के सामने से गुजरे तो उन्हें दुकानें नजर आईं। उन्होंने अधिकारियों से पूछा कि यहां ये दुकानें कैसी हैं। अधिकारियों ने बताया ये दुकानें लीज पर दे रखी हैं। इस पर बोले कि ये चालू हैं या बंद। अधिकारियों ने जवाब दिया सारी चालू हैं। इसके बाद वे आगे निकल गए।
ये दुकानें कैसी
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva